Pe data de 1 iulie, Legea Bunului Proprietar va intra în vigoare.
Această lege oferă municipalităților multiple posibilități
prin care pot proteja chiriașii de comportamente nedorite
din partea proprietarilor și agenților imobiliari.
Va exista un standard național al comportamentului proprietarilor.
Un proprietar nu are dreptul de a-și discrimina chiriașii.
Proprietarul nu are dreptul de a refuza un chiriaș
bazându-se pe caracteristici irelevante închirierii unei proprietăți.
Cum ar fi etnia, dizabilitatea sau orientarea sexuală.
Unui proprietar nu îi este permis sa intimideze un chiriaș.
Cum ar fi să amenințe că încalcă contractul de închiriere
sau să închidă electricitatea.
Un proprietar poate cere un avans de maximum două luni de chirie.
Un proprietar nu are dreptul să ceară costuri exorbitante pentru servicii.
Aceștia trebuie să informeze anual chiriașii de aceste costuri.
Un contract de închiriere trebuie făcut în scris.
Un proprietar trebuie să informeze chiriașul
despre drepturile generale și obligațiile ce privesc proprietatea închiriată.
De exemplu, despre regulile ce privesc creșterea anuală a chiriei.
Chiriașul ar trebui să știe unde să pună întrebări despre proprietate.
Agențiile imobiliare nu au dreptul să încaseze comision din ambele părți.
Dacă agenția imobiliară lucrează pentru proprietar,
nu le este permis să încaseze bani și de la chiriaș.
Acestea sunt așa-numitele costuri de tranzacție sau costuri administrative.
Dacă proprietarul închiriază unui imigrant la muncă,
aceste reguli se aplică, de asemenea.
Proprietarul trebuie să înscrie contractul de închiriere
separat de cel de angajare.
Informațiile pe care trebuie să le dea proprietarul chiriașului
trebuie să fie oferite în limba preferată de muncitorul imigrant.
Proprietarul tău refuză să se supună acestor reguli?
Îl poți raporta municipalității tale.
Din data de 24 ianuarie 2024, fiecare municipalitate
trebuie să aibă un punct de contact pentru chiriași.
Ei te pot ajuta și pot face ca regulile să fie respectate.
Pe lângă acestă reglementare,
municipalitățile pot emite un permis de închiriere
pentru zonele vulnerabile.
Pentru închirierea muncitorilor imigranți,
municipalitățile pot emite, de asemenea, un astfel de permis.
Acesta le permite să stabilească standarde de calitate pentru proprietate.